ANNONSE FJELLTURER 2023

Det nærmer seg tid for årets fjell-turer igjen, og nå kan vi heldig vis si oss ferdige med korona-restriksjonene. Vi i Hodr vil følge tradisjonen og gjennomføre 2 fjell-turer i år også. Den ene blir fastboende i Uvdal, den andre fra hytte til hytte i Rondane.

Det er ikke alle transportkostnader og detaljer som er på plass ennå. Dermed kan det bli noen justeringer i de angitte prisene. Mer detaljerte opplysninger kommer til de påmeldte etter hvert.

Vi trenger antagelig flere ledsagere, så hvis noen har venner, bekjente som kan være med på turene våre, ville det være fint.

**Påmeldingsfrist** er onsdag 24 05 23. for begge turene.

Påmelding til Tiril Andersen på e-post

tiril.kristin.andersen@gmail.com

tlf. 91 69 06 64.

Foreløpig informasjon om turene er som følger:

**Fottur i Rondane** **fra mandag 31. juli til søndag 6. august**

Mandag: Tog Oslo - Ringebu på morgenen og buss til Venabu. Halvdagstur.

Tirsdag: Venabu – Eldåbu, selvbetjent ca 5 timer.

Onsdag: Eldåbu – Bjørnhollia ca 6 timer.

Torsdag: Bjørnhollia – Rondvassbu ca 4 timer.

Fredag: Rondvassbu –Laurgårdseter ca 5 timer.

Lørdag: Laurgårdseter, dagstur, flere fine muligheter.

Søndag: Buss Høvringen Otta. Tog tilbake til Oslo

Alle gang-tidene er DNTs oppsett og beregnet ut fra effektiv gange uten pauser. Vi må gjerne legge til litt. Vi skal kose oss med rast og mat underveis.

Pris for hytte-til-hyttetur blir ca. kr 5520 for synshemmede som er medlemmer i Hodr og ca. kr 3450 for ledsagere. Synshemmede som ikke er medlemmer, betaler full pris, ca kr. 6900

**Fast opphold onsdag 2. til søndag 6. august**.

Det blir i år på Solheimstulen i Jønndalen i Uvdal med gode muligheter for varierte dagsturer.
En bruker å være ute på tur opp mot ca. 5 - 6 timer, gjerne en liten topp-tur hvis det er stemning for det. Gode pauser og medbragt matpakke nytes underveis.

Onsdag: Tog fra Oslo til Geilo og buss/ taxi videre til hytta.

Søndag: Buss/ taxi til Geilo og tog tilbake til Oslo.

Pris blir ca kr. 4800 for synshemmede som er medlemmer i Hodr. Ledsagere betaler ca kr. 3000. Synshemmede som ikke er medlemmer, betaler ca kr. 6000.

**Turen er gratis for studenter som vil være ledsager. Dette gjelder begge turene.**

Vi håper at disse to turene vil bli et bra tilbud både for de som ønsker en lettere tur og for de som vil slite litt mer. Bilder og omtale av tidligere fjellturer kan du finne på www.hodr.no